Oonan

Oonan (heebrea אוֹנָן) on Piiblis Juuda teine poeg.

Kui Jahve oli tapnud Juuda esimese poja Eeri, pidi Oonan magama Eeri lese Taamariga. Kuna sellest ühendusest sündinud last oleks peetud Eeri lapseks, katkestas Oonan suguühte ja lasi oma spermal maha voolata. Jumalale see ei meeldinud ja ta tappis Oonani.

Oonani lugu on kirjeldatud Esimeses Moosese raamatus 38:4-10.

Oonani lugu on kristlased kasutanud masturbeerimise (onanismi) ja coitus interruptus'e keelustamise põhjendusena.

Kategooria:Vana testamendi inimesed